Gliwice: Niylegalny tŏwŏr na gełdzie
3 lutego policyjŏ w Gliwicach zastawiyła sztyry ôsoby zajmujōnce sie niylegalnym procederym na terynie gełdy autowyj. W wyniku swojij roboty na trzech sztandach handlowych policyjōny wyzdradziyli 345 sztuk podrobiōnych szŏt producyntōw znanych marek, 468 sztuk podrobiōnych parfimōw, 11400 cygaryt bez akcyzy, jak tyż 8,6 kg tabaku.
Przedstawiciel kancelaryje prawnyj, co reprezyntuje poszkodowane firmy, porachowoł straty na kwotã kole 135 tys. zł. Kwota ôdnosi sie ale ino do szkody majōntkowyj. Wkludzanie podrobiōnych tŏwarōw na rynek to je tyż niymajōntkowy uszczyrbek dlŏ fyrmy, bo jakość przedŏwanych produktōw je niższŏ i skuli tego firma traci tyż zaufanie ôd klijyntōw.
W przipadku znaleziōnych produktōw akcyzowych straty Skarbu Państwa to 17 tys. zł. Postympowanie trwŏ.
Zdrzōdło: KMP Gliwice
szl_Latn szl_Latn szl_Latn szl_Latn szl_Latn